Mann Oh! mann

Mann Oh! mann var en skandinavisk gameshow som gikk på TV3 fra 1994 til 1996. Ragnar Otnes var programleder de to første sesongene, mens Lars Eikanger var programleder for de etterfølgende sesongene. Formålet med programmet var å kåre «Skandinavias kjekkeste mann».

Konsept
I dette underholdningsprogrammet stilte menn opp til ulike oppgaver, og ble heiet frem av et kvinnelig publikum, samtidig som vertinner dyttet taperne ut i et basseng. De ti mennene skulle gjennom både selvvalgte og pålagte «øvelser». I første runde skulle alle synge, danse, eller finne på noe selv. Damene bestemte hvilke tre menn som måtte gå i vannet og dermed var ute av konkurransen. Så skulle gutta improvisere overfor tre damer som de møter i forskjellige situasjoner. Fire nye menn skulle så i vannet. Deretter ble det sang (karaoke), og til sist skulle de gutta som var igjen posere.

I løpet av 11 program skulle det kåres 11 vinnere som møttes til en finale på den spanske øya Ibiza. Michael Teschl fra Danmark vant i første sesong, og fikk dermed en laurbærkrans og en Suzuki-jeep. Norske Lars Petter (22) fra Mathopen holdt følge til nest siste slutt.

Konseptet hadde sine avleggere i både Sverige og Danmark.

Vinnere
Michael Teschl (fra Danmark) (sesong 1)
Eivind Walstad (fra Norge) (sesong 2)

Anmelderne og seertall
Programmet fikk hard medfart av VGs anmelder som blant annet brukte uttrykk som «hårreisende tøv».

Første sesong av programmet ble blant de mest sette programmene på TV3 våren 1994. Den mest sette episoden hadde 163 000 seere. Senere falt seertallene betrakelig i Norge, og i 1995 til under 100 000 seere.

Referanser

Danske gameshow
Svenske gameshow
Norske gameshow
TV-produksjoner på norsk TV3
Danske TV-serier fra 1990-årene
Norske TV-serier fra 1990-årene
Svenske TV-serier fra 1990-årene